આરોપી અનિલ યાદવ છેલ્લાં સાત વર્ષથી સુરતમાં રહે છે. પહેલાં તે એમ્બ્રોઈડરીના ખાતામાં કામ કરતો હતો. બે મહિના પહેલાં જ આરોપી લિંબાયતમાં રહેવા આવ્યો હતો. જ્યાં મરાઠી પરિવારની બાળકી સાથે દુષ્કર્મ આચરીને તેની હત્યા કરી હતી. આરોપીએ ગુનો કબૂલી લીધો છે. બાળકી સાથેનાં દુષ્કર્મ કેસમાં પીડિતાઓને ઝડપથી ન્યાય મળે તે માટે ઝડપી ચાર્જશીટ મૂકવામાં આવશે. શહેર પોલીસ કમિશનર શર્માએ કહ્યું હતું કે, આરોપીને કોઈ પણ ધર્મ, ન્યાત-જાત કે પ્રાંત સાથે જોડવો નહિ. આરોપી તો આરોપી જ છે અને તેનાં ગુનાહિત કર્મોની સજા કાયદા મુજબ થશે.